מסכת ברכות – דף-מקורות 48

(1) לסיים את המקורות מדף 46-47

ובענין דין המברך על המאכל שאין הדין לברך עליו:

רמ"א ריא:ה "וכל זה דצריך להקדים ...", [משנ"ב שם]

שו"ע רו:ו, ביאור הלכה שם, [משנ"ב שם]

שו"ע רו:ב, משנ"ב י, שערי תשובה א "וע' בט"ז שכ' דלמה נקט בש"ע שהיה לפניו ... וכ"פ בפמ"א ח"א סי' נ"ח"

מה הקשר בין דינים אלו?

(2) גמרא דף מא: "איתמר הביאו לפניהם תאנים וענבים ... טעונים ברכה בין לפניהם בין לאחריהם", רש"י, תוס'

[בענין רש"י ד"ה פת הבאה בכסנין, עיין צל"ח וראש יוסף]

למה שאני פת הבאה בכיסנין לפי רב ששת?

האם רב פפא מיירי רק בפירות או בכל המאכלים? מה פירוש "מחמת הסעודה" ו"בתוך הסעודה"? מה החידוש של רב פפא בדברים הבאים מחמת הסעודה בתוך הסעודה? מה הסברא לחלק בין ברכה ראשונה לברכה אחרונה בדברים הבאים שלא מחמת הסעודה בתוך הסעודה?

רא"ש, רבינו יונה, רשב"א, רא"ה (עד ד"ה שאלו את בן זומא), מאירי

[בעל המאור והשגת הראב"ד עליו, ריטב"א]

בה"ג כאן "והיכא דאייתו לקמיה ריפתא ומיני מיכלא אחריני ... דלאו מין מזון הוא לא מיפטרי בברכת המזון"

[רמב"ם ברכות ד:יא, כ"מ ל"מ והגה"מ שם]

רשימות שיעורים ד"ה איתמר הביאו לפניהם תאנים וענבים

צל"ח מסכת ברכות דף מא עמוד ב

ד"ה פת הבא בכיסנין, לאחר אכילה ובהמ"ז וכו'. כוונת רש"י בזה דאף שאין הפת טפל לתבלין לברכה שלפניה, אפ"ה הוא טפל לברכה שלאחריה, וברכת בורא נפשות רבות שמברך בשביל התבלין פוטר גם הפת שבתוכה שנעשה הפת טפל לגבי תבלין, ואלו היה מאכלה הרבה עד שהיה אפשר שאכל מן הפת שבתוכה כדי שביעה והיה חייב בברכת המזון מן התורה, לא היה טפל לגבי ברכת תבלין שהיא מדרבנן, וכוונת רב ששת שאין לך דבר שלא נחשב טפלה לברכה ראשונה ויהיה נחשב טפלה לגבי ברכה אחרונה אלא פת הבא בכיסנין, ולכן לא קאמר אורז ודוחן, ששם מה שאינו מברך לאחריה שלש ברכות אין הטעם משום שהיא טפלה אלא הטעם שאין המין חשוב לברך עליו שלש ברכות. ומה שכתב רש"י מידי דהוה אפת אורז וכו', כוונתו שלא תאמר שזהו כלל בברכות שכל שמברך עליו תחלה בורא מיני מזונות מברך לבסוף מעין שלש, לכן הביא רש"י ראיה מאורז ודוחן שזה אינו תלוי בזה.

ראש יוסף מסכת ברכות דף מא עמוד ב

אלא פת הבאה בכסנין רש"י פירש לאחר ברכת המזון דמאכלה מועט: לא הבינותי זה דאם אוכל כזית יברך מעין שלש ואם פחות מכזית אפילו בנ"ר אין מברך ואולי ה"פ דמאכלה מועט וכשאוכל כמה זיתים אין בו עדיין כזית דגן שמעורב הרבה שקדים כו' אבל בנ"ר מברך ועיין תוס' ד"ה אלא:

ספר הלכות גדולות סימן א - הלכות ברכות פרק שישי עמוד סה

והיכא דאייתו לקמיה ריפתא ומיני מיכלא אחריני כל מידי דדרכיה למיכלא בריפתא בתוך הסעודה, כי שארי המוציא פטרא להון ריפתא לכל מיני דמתאכלין בריפתא מברכתא ולא צריך לברוכי עליהו, דתאני רבי חייא (ברכות מא ב) פת פוטרת כל מיני מאכל ויין פוטר כל מיני משקין. ואמר רב פפא הלכתא דברים הבאין מחמת הסעודה בתוך הסעודה, כגון בישרא וכוארי וכל מיני בישולי דדרכייהו למיכל בהו ריפתא וירקי ובוציני, אין טעונין ברכה לא לפניהם ולא לאחריהם. דברים הבאין שלא מחמת הסעודה בתוך הסעודה כגון חביצא ודיסא טעונין ברכה לפניהם ואין טעונין ברכה לאחריהם. דברים הבאין לאחר סעודה ונאכלין לאחר סעודה כגון תמרי ורומני ושאר מגדי, ואיתינון וקא אכיל להון בתוך סעודה, טעונין ברכה בין לפניהם ובין לאחריהם. חביצא דקאכיל ליה בתוך הסעודה מאי טעמא לא צריך ברכה אחריו דכיון דמין מזון הוא מיפטר בברכת המזון, אבל תמרי ורומני ושאר מגדי, דלאו מין מזון הוא לא מיפטרי בברכת המזון.

רשימות שעורים (רי"ד סולובייצ'יק) מסכת ברכות דף מא עמוד א

גמ'. וז"ל איתמר הביאו לפניהם תאנים וענבים בתוך הסעודה אמר רב הונא טעונים ברכה לפניהם ואין טעונים ברכה לאחריהם וכו' ורב ששת אמר טעונים ברכה בין לפניהם בין לאחריהם שאין לך דבר שטעון ברכה לפניו ואין טעון ברכה לאחריו אלא פת הבאה בכיסנין בלבד ופליגא דר' חייא דא"ר חייא פת פוטרת כל מיני מאכל וכו' אמר רב פפא הלכתא דברים הבאים מחמת הסעודה בתוך הסעודה אין טעונים ברכה לא לפניהם ולא לאחריהם ושלא מחמת הסעודה בתוך הסעודה טעונים ברכה לפניהם ואין טעונים ברכה לאחריהם לאחר הסעודה טעונים ברכה בין לפניהם בין לאחריהם עכ"ל. עיין ברש"י ותוס' בסוגיין, ומבואר דנחלקו בביאור ההלכה שדברים הבאים מחמת הסעודה בתוך הסעודה אינם טעונים ברכה לא לפניהם ולא לאחריהם, דרש"י פירש דמיירי בדברים הבאים ללפת בהן את הפת, ואינם טעונים ברכה לפניהם משום דטפלים הם לפת, ומשמע דלשיטת רש"י אין דין שעצם הסעודה פוטרת מברכה אלא הטעם שאין מברכין על דברים הבאים מחמת הסעודה הוא משום דהם טפלים לפת וברכת הפת פוטרתן. ולפי"ז נמי נראה דהטעם שאין מברכין לאחריהם הוא משום שיוצאים ידי חובת ברכה אחרונה דברכה אחת מעין ג' בברכת המזון.

אמנם י"ל דהתוס' ס"ל דהא דאין מברכין ברכה שלפניהם בדברים הבאים מחמת הסעודה אינו מדין עיקר וטפל, דהרי תוס' פירשו (ד"ה הלכתא) ש"דברים הבאים מחמת הסעודה בתוך הסעודה כלומר הרגילין לבא מחמת הסעודה בפת שרגילין לאכלן עם הפת כגון בשר ודגים וכל מיני קדירה והביאן בתוך הסעודה אינם טעונים ברכה לפניהם ולאחריהם אפילו אכלן בתוך הסעודה בפני עצמן בלא פת דכיון דמשום פת הן באין הפת פוטרתן", ונראה דסברי דע"י אכילת פת חל דין סעודה, וחל דין מסוים דכל הבא בסעודה אינו צריך לברך עליו, ולאו משום שברכת הפת מתייחסת אליו אלא דמדין סעודה נאמר דכל הבא מחמת הסעודה בתוך הסעודה אינו חייב בברכה. ולפי"ז י"ל דנכלל בדין זה שאין מברכין לאחריהם משום שהבא בתוך הסעודה אינו חייב בברכה שלאחריה דברכת המזון שמברך על הסעודה פוטרתן.

והנה בשלמא לפי מה שנתבאר בדברי התוס' י"ל דר' ששת הקשה על ר' נחמן שסובר דתאנים וענבים טעונים ברכה לפניהם ולא לאחריהם, דמהא דמברכין לפניהם מוכח דתאנים וענבים אינם נחשבים חלק מהסעודה, וא"כ לכאורה יתחייבו נמי בברכה אחרונה דברכה אחת מעין שלש, דרק אם הויין חלק מהסעודה יפטרו ע"י ברכת המזון, דאין לך דבר שטעון ברכה לפניו ולא מתחייב בברכה אחרונה לאחריו מדלא הוי חלק מסעודה אלא פת הבאה בכסנין. ור' נחמן סובר דאע"פ דלגבי ברכה ראשונה תאנים אינם נחשבים כחלק מן הסעודה מכל מקום מכיון שאכלן נעשין חלק מהסעודה לגבי ברכה אחרונה.

אמנם לשיטת רש"י צ"ע מאי מקשה ר' ששת לר' נחמן, והרי לכאורה לכולי עלמא צריך לברך על תאנים ברכה אחת מעין ג' מכיון שאינם טפלים לפת, ועל כרחך צ"ל דלשיטת ר"נ ע"י ברכת המזון יוצא ידי חובת ברכה אחת מעין ג', ולפי זה צ"ע במה חולק עליו ר' ששת, דאי נימא דס"ל דברכת המזון אינה פוטרת חיוב ברכה אחת מעין ג', אמאי נחלקו רק בגוונא שאכל תאנים בתוך הסעודה, דלכאורה לפי"ז יש מחלוקת אפילו אם אכל תאנים שלא בתוך הסעודה וטעה ובירך ברכת המזון במקום לברך ברכה אחת מעין ג' אם יצא ידי חובתו או לא. ועוד צ"ע דדין זה אם יצא ידי חובת ברכה אחת מעין ג' בברכת המזון מחלוקת היא בראשונים ודוחק לומר דזהו גופא המחלוקת בין ר"נ ור' ששת, וצ"ע.